Februarie | 2011 | Adoons boer vorentoe
Ek wil net my begeerte met iemand deel.
Posted on Februarie 19, 2011 by Adoonsie
Ek wil net graag my begeerte met iemand deel. Daar is iemand by die werk wat 'n Honda Transalp soos hierdie wil verkoop vir R30K. En ek begeer daai fiets. Maar ek weet dat maak nie saak hoe ek probeer planne maak of droom nie, ek kan nie die fiets bekostig nie.
R.I.P Lucas Maree
Kransvalkies – die laaste foto
Posted on Februarie 5, 2011 by Adoonsie
Nou ja. Eintlik moes ek hierdie foto baie lank terug al gelpaas het, maar ek het so 'n bietjie rondgehol.
Die eerste fotos wat ek van die valkies geplaas het was geneem op 19 Januarie en op daardie stadium het 'Makjan' so gelyk :
Die eerste foto van 'Makjan' 19-1-2011
Die laaste foto wat ek geneem het was van 'Bangjan' op 26-1-2011. Presies 'n week later. Op daardie stadium het Makjan reeds die nes area verlaat en, en so ver ek kan agterkom, weg gevlieg na 'n plek waar ek hom nie kon opspoor nie. Na die laaste foto van 'Bangjan' was ek vir twee dae daarna weer by die fabriek om te gaan kyk of ek nie die outjies kon raakloop nie , maar dit was vergeefs.
Die laaste foto van Bangjan. 26-01-2011
Ek sou baie graag wou sien hoe die outjies leer vlieg , maar om dit te kon regkry sou ek hulle elke dag heeldag moes dophou. As die was dat ek 'n salaris moes verdien nie , het ek wragtag 'n hele week lank elke dag in hulle geselskap deurgebring.
So, daar het julle dan nou ook die storie.
Met myself gaan dit maar nie te waffers nie. Om die Ingelse te kwoteer :"I am just going through the motions." Ek staan elke dag op , gaan werk toe en kom huis toe. Daar is vir my op die oomblik nie rerig sin in die lewe nie. Ek soek werk in die Kaap , maar dit spartel ook maar. Veral omdat ek nie regtig die nodige dryf en energie het om dit voluit te doen nie.